 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓዲሽ ምዕራፍ ኢትዮ ኤርትራ ድሕሪ 20 ዓመት ኩናትን ወጥርን 8 ሓምለ 2018 ዝተመሓየሸ 9 ሓምለ 2018 ምንጪ ስእሊ, FUTSUM AREGA ኣብ ኤርትራ ታሪኻዊ ምብፃሕ ዝገበረ ቀዳማይ ሚኒስተር ኢትዮጵያ ኣብዪ ኣሕመድ ሎሚ ናይ ኤርትራ ምብፅሑ ዛዚሙ ተመሊሱ ንዕስራ ዓመታት መመላእታ ኣብ ኩናትን ኩናት ዘስዓቦ ወጥርን ኣብ ምፍጣጥ ዝጸንሓ ኤርትራን ኢትዯጵያን ትማሊ ንመጀመርታ ግዜ ብደረጃ መራሕተን ተራኺበን ፕረዚደንት ኢሳይያስ ኣፍወርቅን ካልኦት ሰበስልጣንን ንልኡኽ መንግስቲ ኢትዮጵያ ኣብ መዕርፎ ነፈርቲ ኣስመራ ሎሚ ቅድሚ ቐትሪ ኣፋንዮምዎም ላዕለዋይ ልኡኽ ኢትዮጵያ ትማሊ ንኣስመራ እንትኣቱ ድማ ፕረዚደንት ኢሳይያስ ኣፈወርቅን ላዕለዎት ሰበስልጣን መንግስትን ኣብ መዓርፎ ነፈርቲ ኣስመራ ተቐቢሎምዎ እቲ ብሳልስቱ ጎደናታቱ ብባንዴራታት ክልቲአን ሃገራት ሸሊሙ ጋሽኡ ክቕበል ኣብ ምድላው ዝጸንሐ ህዝቢ ከኣ ብጓይላን ከበሮን ብኽብሪ ተቐቢሉዎ ኣዴታት ባህላዊ ክዳን ዙርያን መቕንዓትን ለቢሰን ባንዴራታት ኤርትራን ኢትዮጵያን እናኣምበልበላ ኣብ ጎዶናታት ኣስመራ ብምውጻእ ሓጎሰን ክገልጻ ተራእየን ተሌቪዥን ኤርትራ ካብ ዘዘራረበቶም ሓደ ኣቦ ብትግርኛ ኣቢይ ናብ ሃገሩ ናብ ፍርቂ ሓዉ ዝኾነ ህዝቢ እዩ መጺኡ እዚ ምብጻሕ ከኣ ነቲ ንዓመታት ተንጠልጢሉ ዝጸንሐ ጉዳይ መዓልቦ ክረክብ ተስፋ ኣሎኒ ክብል ተስፍኡ ገሊጹ ካልእ ኣደ እውን ብዓረብኛ ህዝቢ ኤርትራ ደላይ ሰላም እዩ እሞ ከም ትምኒቱ ሰላም ክኾነሉ ሰላም ክኾነልና ንምነ ኢለን ካልእ ኣቦ እውን ህዝቢ ኤርትራ ንመሰል ርእሰ ውሳኔኡን ልዑላውነቱን ክቡር ዋጋ ስለዝኸፈለ እዚ ናይ ሕጂ ሰላም ውጽኢት ጽንዓቱን እዩ ክብሉ ስምዒቶም ገሊጾም ነባሪ ናይሮቢ ኣቶ የማነ ተወልደ ብወገኑ እዚ ተጀሚሩ ዘሎ ነገር ጸቡቕዩ ኣመላኽ ይተሓወሶ መወዳእትኡ የርእየናክብሉ እንከለዉ ኣቶ መዓሾ ተስፋይ ሃብተሚካእል ብወገኑ ኩሉ ኩናት ወይ ሰላም ክጉዕጽጽ ወይ ሰላም ከረጋግጽዩ ዝብገስ እዚ ኣብ ሞንጎ ኤርትራን ኢትዮጵያን ዝተኻየደ ኩናት ግን ናይ ክልተ የሕዋት ህዝብታት ኮይኑ መሰረታዊ ጽልኢ ዘይብሉ ክስተትዩ ሎሚ እዚ ድነ ክቕንጠጥ ኣምላኽ ስለዝፈቐደ ናብዚ ሰናይ ነገር ሰጊርና ኣለና መወዳእትኡ ክኣ የርእየና ኢሉ ጋሻ ኣለና ተዳለዉ ምምሕዳራት ኤርትራ ኣምባሳደር ኤርትራ ኣብ ሃገረ ጃፓን እስቲፋኖስ ኣፈወርቂ ንምብጻሕ ቀዳማይ ሚኒስተር ኢትዮጵያ ዶክተር ኣቢይ ኣሕመድ ናብ ኣስመራን ንዝተገበረሉ ኣቀባብላን ኣመልኪቱ ኣብ ታሪኽ ኤርትራ ከምዚ ዝኣመሰለ ኣቀባብላ ዝተገበረሉ መራሒ ኣይተራእየን ክብል ኣብ ናይ ትዊተር ኣድራሽኡ ኣስፊሩ እዚ ሕጂ ኣብ ኢትዮጵያ ብልፍንቲ ዝመርሕ ዘሎ ኢሂወደግን ኣብ ኤርትራ ዘሎ መንግስትን እቲ ናይ ኤርትራ ንመሰል ርእሰ ውሳነኡ እቲ ኢትዮጵያዊ ሓይሊ ከኣ ንብሄራዊ መሰላቶም ኣንጻር ስርዓት ደረግ ብሓባር ተቓሊሶም ዝተዓወቱ ናይ ቃልሲ መሓዙትን መሻርኽትን እዮም ነይሮም እንተኾን ድሕሪ ሸውዓተ ዓመታት ትስፍዉ ምሕዝነትን ምትሕብባርን ብዶብ ብዝተሳበበ ኩናት ካብ 1998-2000 ኣብ ዝነበረ ግዜ ከቢድ ኩናት ኣካይዶም ካብ ክልቲኦም ወገን ከኣ ዓሰርተታት ኣሻሓት ሞይቶም ብዙሕ ንብረት ጥፊኡ ብዙሕ ዕድላት ከኣ ተኸሲሩ እቲ ድሕሪ ናይ ክልተ ዓመት ኩናት ብመሰረት ብስምምዕ ኣልጀርስ ክልቲኦም ሃገራት ብእተሰማምዕሉ ኮሚሽን ዶባት ኢትዮ ኤርትራን ዝቖመ መጋባእያ ዝተዋህበ ናይ መወዳእታን ቀያድን ብይን ንምኽንያት እቲ ኩናት ዝነበረት ባድመ ንኤርትራ ሂቡ ብድሕሪኡ ብመንግስቲ ኢትዮጵያ ብዝቐረበ ቅድመ ኩነት ን16 ዓመታት መመላእታ ኣይ ሰላም ኣይ ኩናት ኮይኑ ድሕሪ ምጽናሕ ሕጂ ኣቢይ ኣሕመድ ቀዳማይ ሚኒስተር ኢትዮጵያ ምስተመርጸን ነቲ ብይን ብዘይ ቅድመ ኩነት ከነተግብሮ ቅሩባት ኢና ምስበለን ግን መንግስቲ ኤርትራ እወታዊ ምላሽ ብምሃብ ልኡኻቱ ንኣዲስ ኣበባ ሰዲዱ ምብጻሕ ቀዳማይ ሚኒስተር ኣቢይ ኣሕመድ ከኣ መቐጸልትኡ እዩ ምንጪ ስእሊ, FUTSUM AREGA እዚ ነህዛብ ኤርትራን ኢትዮጵያን ብፍላይ ኣብ ዶባት ንዝነብሩ አህዛብ ክልቲአን ሃገራት ኣብ ከቢድ ጸገም ሸሚሙዎም ዝጸንሐ ጸገም እንተተፈቲሑ እቲ ብሳዕቤኑ ኣብ ክልቲአን ሃገራት ተኾሚሩ ዝጸንሐ ቁጠባዊ ማሕበራውን ፖለቲካውን ጸገማት እውን ምስኡ ክቃለል ህዝቢ ብልዑል ተስፋ ይጸበዮ ኣሎ እቲ ኣይ ሰላም ኣይ ኩናት ኩነታት ብፍላይ ነታ ውሑድ ዝህዝባን ድሩት ዝቑጠባኣን ኤርትራ ድሕሪ ብይን ኣልጀርስ ብሓይሊ ዝተጎብጠ መሬተይ ንምክልኻል ክትብል ውሑድ ዘይኮነ ዓቕሚ ሰራዊታ ኣብ ግንባራት ኣሰሊፋ ብምንባራ ኣብ ጎደና ልምዕት ከይትስጉም ተደሪታ ጸኒሓ እያ ከም ሳዕቤኑ ከኣ ሃገራዊ ኣገልግሎት ነዊሑና ዝብሉ ብኣሽሓት ዝቑጸሩ መንእሰያታ ፈቐዶ ኣጻምእ ሰሃራን ባሕሪ ሜዲተራንያን ኣብ ኢድ ሽፋቱን ኣሰጋግርቲ ደቂ ሰባትን ወዲቖም ናውቲ ኣካላቶም ከይተረፈ ክዝመትን ብሞት ክቕዘፉን ጸኒሖም እዮም እዚ ናይ ሰላም ዘተን ዝርርብን እምበኣር ንዘቤታዊ ጸገማት ክልቲአን ሃገራት ብፍላይ ከኣ ናይ ኤርትራ ክፍታሕ ዓቢ ትጽቢት ኣሎ ምኽንያቱ ኣብ ዝሓለፈ ዓመታት መንግስቲ ኤርትራ ዶባትና ከይተሓንጸጸን ልዑላዊ መሬትና ተጎቢጡ እናሃለወን ብዛዕባ ቅዋምን ደሞክራስን ብዛዕባ ምጥያስ ኣባላት ሃገራዊ ኣግልግሎትን ጽገናን ክንዛረብ ኣይንኽእል ኢና ክብል ስለዝጸንሐ እዚ ምስ ኢትዮጵያ ዝጸንሐ ሽግር ብሰላም እንተተፈቲሑ ዘቤታዊ ሕቶታት ክምለሱ እዮም ዝብል ዓቢ ትጽቢት ምህላው ይፍለጥ ይኹን እምበር ቀዳማይ ሚኒስተር ኣቢይ ኣሕመድ ናብ ስልጣን ምስ መጽአን ንውዕል ኣልጀርስን ብይን ኮሚሽን ዶባትን ብዘይ ቅድመ ኩነት ከምዘተግበር ምስ ገለጸ ኣብ ዶባት ክልል ትግራይ ዝተራእየ ህዝባዊ ተቓውሞን ብመራሕቲ ህወሓት ክወሃብ ዝጸንሐ ዝተፈላለየ ቃለ መሕትት ሰበ ስልጣን ትግራይን ቅሬታን ዘይዕግበትን ይረአ ብምህላዉ ሓያሎ ኤርትራውያን እምበርዶ እዚ ጉዳይ ዶባት መዓልቦ ክረክብ እዩ ብምባል ብሻቕሎት ዝከታተሉዎ ዘለዉ ጉዳይ ኮይኑ ኣሎ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 